Odporúčania pre obyvateľstvo v prípade vzniku javov po vyhlásení 2 a 3 stupňa hydrologickej alebo meteorologickej výstrahy

Maximálna teplota

2. stupeň
Maximálna teplota vzduchu v rozpätí od (Teplota, > 35ºC):
a)	vyhýbať sa pobytu na priamom slnku, najmä na poludnie a popoludní, 
b)	nenechávať deti a zvieratá na priamom slnku, ani v stojacich automobiloch,
c)	dodržiavať pitný režim.

3. stupeň	
Dlhodobé dosahovanie maximálnej teploty vzduchu v rozpätí od (Teplota, > 40ºC):
a)	vyhýbať sa pobytu na priamom slnku, najmä na poludnie a popoludní,
b)	dodržiavať pitný režim,
c)	nenechávať deti a zvieratá na priamom slnku, ani v stojacich automobiloch,
d)	pri pobyte na priamom slnku používať ochranné prostriedky pred priamym slnečným žiarením (pokrývka hlavy, ochranné krémy, slnečné okuliare a pod.).

Minimálna teplota

2. stupeň
Dosiahnutie minimálnej teplote vzduchu(M2, < 20ºC). Silný mráz:
a)	chrániť sa primerane teplým oblečením a obuvou,
b)	chrániť nekryté časti tela ochranným (mastným) krémom,
c)	vykonať primerané opatrenia na ochranu hospodárskych plodín pred prízemnými mrazmi.

3. stupeň
Minimálnej teploty vzduchu (M3, < 30ºC). Veľmi silný mráz:
a)	urýchlene vyhľadať teplé miesta (obytné zariadenia),
b)	vykonať primerané opatrenia v priemysle na ochranu pred silnými mrazmi (zateplenie...),
c)	chrániť nekryté časti tela ochranným (mastným) krémom.

Vietor

2. stupeň
Výskyt silného vetra, ktorý dosiahne krátkodobo (v nárazoch) rýchlosť (V2, priemer > 20 m/s alebo nárazy > 25 m/s):
a)	nezdržiavať sa na voľných plochách,
b)	nezdržiavať sa pri labilných prekážkach,
c)	zatvoriť a zabezpečiť okná a dvere,
d)	odložiť z dvorov voľne položené predmety,
e)	nepúšťať von deti,
f)	zabezpečiť domáce zvieratá,
g)	neparkovať pod stromami a pri chatrných budovách,
h)	s ľahkými vozidlami a nenaloženými nákladnými automobilmi obmedziť jazdu po  otvorených veterných plochách,
i)	zabezpečiť okná, skleníky, voľne uložené predmety, pozbierať sušiacu sa bielizeň,  
j)	pri jazde automobilom znížiť rýchlosť jazdy. 

3. stupeň
Výskyt mimoriadne silného vetra, ktorý dosiahne krátkodobo (v nárazoch) rýchlosť (V3, priemer > 25 m/s alebo nárazy > 35 m/s):
a)	keď nie je nutné,  nevychádzať z domu,
b)	nezdržiavať sa na voľných plochách,
c)	zatvoriť a zabezpečiť okná a dvere,
d)	nepúšťať von deti,
e)	s ľahkými vozidlami a nenaloženými nákladnými automobilmi nejazdiť po otvorených veterných plochách,
f)	zabezpečiť žeriavy.

Snehové jazyky a záveje
 
2. stupeň
Intenzívna tvorba snehových jazykov a závejov:
a)	vybaviť vozidlo zimnými technickými prostriedkami (zimné pneumatiky, snehové reťaze, vlečné lano, lopata a pod.),
b)	zabezpečiť sa komunikačnými prostriedkami (mobilný telefón, PDA, vysielačka a pod.) pre prípad núdze.

3. stupeň
Mimoriadne intenzívna tvorba snehových jazykov a závejov:
a)	obmedziť pohyb vo vonkajšom prostredí,
b)	obmedziť jazdu vozidlom a inými prostriedkami.

Sneženie

2. stupeň
Silné sneženie pri ktorom spadne S2, > 20 cm nového snehu za 12h:
a)	na horách sledovať a dodržiavať pokyny horskej služby,
b)	vybaviť vozidlo príslušnými technickými prostriedkami (zimné pneumatiky, snehové reťaze, vlečné lano, lopata a pod.),
c)	v prípade mokrého snehu a silného vetra obmedziť pohyb v lese a v blízkosti elektrických vedení. 

3. stupeň
Mimoriadne silné sneženie pri ktorom spadne S3, > 30 cm nového snehu za 12h:
a)	obmedziť pobyt a pohyb (i dopravnými prostriedkami) v exteriéri.

Poľadovica

2. stupeň
Intenzívna tvorba poľadovice:
a)	obmedziť pobyt a pohyb (i dopravnými prostriedkami) v exteriéri,
b)	upraviť povrch chodníkov tak, aby umožňoval bezpečný pohyb.

3. stupeň	
Mimoriadne intenzívna tvorba poľadovice:
a)	obmedziť pobyt a pohyb i dopravnými prostriedkami v exteriéri,
b)	upraviť povrch chodníkov tak, aby umožňoval bezpečný pohyb.
Búrky

2. stupeň
Výskyt silných búrok spojené prívalové zrážky s úhrnmi (BD2, >30mm za 1h) a nárazy vetra s rýchlosťou (BV2, >25m/s):
a)	nezdržiavať sa na voľných plochách,
b)	nezdržiavať sa pri labilných prekážkach,
c)	zatvoriť a zabezpečiť okná a dvere,
d)	odložiť z dvorov voľne položené predmety,
e)	zabezpečiť domáce zvieratá,
f)	neparkovať pod stromami a pri chatrných budovách,
g)	s ľahkými vozidlami a nenaloženými nákladnými automobilmi nejazdiť po otvorených veterných plochách,
h)	vo voľnej krajine pri búrke prečkať v automobile, alebo vyhľadať nižšie polohy(pozor na ich prípadné zatopenie),
i)	nezdržiavať sa pri vysokých stožiaroch alebo vysokých stromoch, 
j)	opustiť vodné plochy, a priestory v blízkosti potokov a riek (aj vyschnutých korýt). 

3. stupeň
Výskyt mimoriadne silných búrok spojené s prívalovými zrážkami s úhrnom (BD3, 40 mm za 1h) a nárazmi vetra s rýchlosťou (BV3, >35 m/s):
a)	keď nemusíte, nevychádzať z domu,
b)	nepúšťať von deti,
c)	neparkovať pod stromami a pri chatrných budovách,
d)	nezdržiavať sa pri stožiaroch vysokého napätia alebo vysokých stromoch,
e)	opustiť vodné plochy, a priestory v blízkosti potokov a riek (aj vyschnutých korýt),
f)	zabezpečiť obydlie pred vniknutím vody.

Dážď

2. stupeň
Výskyt intenzívneho dažďa s úhrnom zrážok (D2, > 50mm za 12h):
v prípade kritického nedostatku času: 
	Zanechať akékoľvek činnosti a rýchlo sa odobrať na bezpečné (kopec, vyšší svah 
a pod.) alebo vopred určené miesto.

pokiaľ máte dostatok času:
a)	vypnúť alebo uzatvoriť hlavné rozvody elektrického prúdu, vody a plynu,
b)	premiestniť vybavenie domácností do vyšších poschodí,
c)	uzatvoriť  a utesniť všetky okná a otvory,
d)	pripraviť si vozidlo pre prípad nutnosti opustenia obydlia,
e)	pripraviť si lieky, dokumenty, vhodné ošatenie, trvanlivé potraviny a pitnú vodu na 2-3 dni,
f)	zobrať si nepremokavú obuv a odev,
g)	odstrániť látky, ktoré môžu v styku s vodou vyvolať chemickú reakciu (jedy, žieraviny, kyseliny a pod.),
h)	informovať svojich susedov, 
i)	pripraviť evakuáciu zvierat,
j)	pripraviť si evakuačnú batožinu,
k)	opustiť vodné plochy a priestory v blízkosti potokov a riek (aj vyschnutých korýt).
3. stupeň
Výskyt intenzívneho dažďa s úhrnom (D3, > 70mm za12h):
a)	dodržiavať pokyny záchranných zložiek, orgánov samosprávy a štátnej správy, sledovať pokyny v hromadných informačných prostriedkoch, 
b)	opustiť vodné plochy, a priestory v blízkosti potokov a riek ( aj vyschnutých korýt), 
c)	odstrániť látky, ktoré môžu v styku s vodou vyvolať chemickú reakciu (jedy, žieraviny, kyseliny a pod.),
d)	 uzatvoriť  a utesniť všetky okná a otvory,
e)	vypnúť alebo uzatvoriť hlavné rozvody elektrického prúdu, vody a plynu. 
	
Hmla

2. stupeň
Výskyt silných hmiel s dohľadnosťou (H2, < 300m):
Ak viditeľnosť nepovoľuje ísť rýchlejšie ako 20 km/hod. a keď nie je možné rozoznať okraj cesty odstavte vozidlo. Na diaľniciach vyhľadať najbližšie odpočívadlo a počkať kým sa hmla rozplynie.

3. stupeň
Výskyt mimoriadne silných hmiel (H3, < 100m):
Obmedziť jazdu vozidlom z bezpečnostných dôvodov.